pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมทางหลวงเร่งดำเนินโครงการก่อสร้างขยายทางหลวงหมายเลข 226
วันศุกร์ที่ 17 ธันวาคม 2564
กรมทางหลวงเร่งดําเนินโครงการก่อสร้างขยายทางหลวงหมายเลข 226
สายอําเภอเฉลิมพระเกียรติ - อําเภอจักราช - อําเภอห้วยแถลง จังหวัดนครราชสีมา ความคืบหน้า 80 % แล้วเสร็จเมษายนปี 2565
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ตามที่นายศักดิ์สยาม ชิดชอบ รัฐมนตรีว่าการกระทรวงคมนาคม ได้มอบให้กรมทางหลวง (ทล.) ขับเคลื่อนพัฒนาโครงข่ายทางหลวงเพื่อสนับสนุนยุทธศาสตร์การพัฒนาทางหลวงเพื่อพัฒนาเศรษฐกิจในภาคตะวันออกเฉียงเหนือ พร้อมให้เร่งดําเนินโครงการก่อสร้างขยายทางหลวงหมายเลข 226 สายอําเภอเฉลิมพระเกียรติ - อําเภอจักราช - อําเภอห้วยแถลง ในพื้นที่จังหวัดนครราชสีมา เป็น 4 ช่องจราจร เพื่อยกระดับความปลอดภัย ช่วยแก้ไขปัญหาการจราจร รองรับเชื่อมโยงการเดินทางกลุ่มจังหวัดภาคตะวันออกเฉียงเหนือไปยังสาธารณรัฐประชาธิปไตยประชาชนลาวและประเทศเวียดนาม สนับสนุนการค้าการท่องเที่ยวสู่การพัฒนาเศรษฐกิจอย่างยั่งยืนตามนโยบายของรัฐบาล โดยที่ผ่านมา ทล. ได้ขยายเส้นทางดังกล่าวจากอําเภอเมือง จังหวัดนครราชสีมา ไปยังอําเภอเมือง จังหวัดบุรีรัมย์ เป็น 4 ช่องจราจรแล้วเสร็จ ระยะทาง 94.6 กิโลเมตร ซึ่งขณะนี้คงเหลือเพียงช่วงอําเภอจักราช - อําเภอห้วยแถลง ระยะทางประมาณ 21.6 กิโลเมตร หากก่อสร้างแล้วเสร็จจะทําให้ทางหลวงสายดังกล่าวมีขนาด 4 ช่องจราจรตลอดเส้นทางจากแยกหัวทะเลจังหวัดนครราชสีมาไปยังแยกกระสัง จังหวัดบุรีรัมย์ รวม 116.2 กิโลเมตร รัฐมนตรีว่าการกระทรวงคมนาคมจึงผลักดันโครงการดังกล่าวให้ก่อสร้างแล้วเสร็จภายในปี 2565
ทล. โดยสํานักก่อสร้างทางที่ 1 จึงเร่งดําเนินโครงการก่อสร้างทางหลวงสายดังกล่าวโดยขยายจาก 2 ช่องจราจรเป็นมาตรฐานทางชั้นพิเศษขนาด 4 ช่องจราจร (ไปกลับข้างละ 2 ช่องจราจร) ผิวทางเป็นแอสฟัลต์คอนกรีต ช่องจราจรกว้างช่องละ 3.50 เมตร ไหล่ทางชนิดเดียวกับผิวทาง โดยด้านนอกกว้าง 2.50 เมตร ด้านในกว้าง 0.50 เมตร มีเกาะกลางเป็นแบริเออร์คอนกรีต แบ่งการก่อสร้างเป็น 4 ช่วง คือ ช่วงที่ 1 กม. ที่ 35+600 - 39+800 มีความยาว 4.2 กิโลเมตร ช่วงที่ 2 กม. ที่ 41+050 - 49+000 มีความยาว 7.950 กิโลเมตร ช่วงที่ 3 กม. ที่ 49+900 - 53+510 มีความยาว 3.610 กิโลเมตร ช่วงที่ 4 กม. ที่ 57+100 - 63+000 มีความยาว 5.9 กิโลเมตร รวมระยะทางประมาณ 21.660 กิโลเมตร มีจุดกลับรถ จํานวน 12 จุด โดยจะมีการเปิดจุดให้คนข้ามที่เป็นเกาะกลางแบริเออร์ในตําแหน่งที่มีความจําเป็นและเหมาะสมกับสภาพพื้นที่ในเส้นทาง รวมงานก่อสร้างสะพานคอนกรีตอีก 3 แห่ง และก่อสร้างศาลาทางหลวงในบริเวณสองข้างทางเพื่ออํานวยความสะดวกให้กับประชาชนจํานวน 1 แห่ง พร้อมติดตั้งไฟฟ้าแสงสว่างตลอดเส้นทาง ใช้งบประมาณ 764,122,000 บาท ปัจจุบันการก่อสร้างมีความคืบหน้า 80% คาดว่าจะก่อสร้างแล้วเสร็จประมาณเดือนเมษายน 2565
ทั้งนี้ ทางหลวงหมายเลข 226 สายหัวทะเล - วารินชําราบ เป็นทางหลวงสายสําคัญที่ผ่านตัวเมืองในพื้นที่ภาคตะวันออกเฉียงเหนือตอนใต้ ได้แก่ จังหวัดนครราชสีมา บุรีรัมย์ สุรินทร์ ศรีสะเกษ และอุบลราชธานี มีระยะทางทั้งสิ้น 324.3 กิโลเมตร โดยมีเส้นทางขนานในด้านทิศเหนือไปกับทางหลวงแผ่นดินหมายเลข 24 สายทางต่างระดับสีคิ้ว - อุบลราชธานี หากโครงการก่อสร้างดังกล่าวแล้วเสร็จจะช่วยเติมเต็มโครงข่ายคมนาคมขนส่ง รองรับเส้นทางเชื่อมโยงกลุ่มจังหวัดภาคตะวันออกเฉียงเหนือไปสู่ประเทศเพื่อนบ้านอีกทั้งช่วยเพิ่มศักยภาพการค้าการลงทุนเพื่อพัฒนาเศรษฐกิจในภาคตะวันออกเฉียงเหนือ ให้สอดคล้องกับยุทธศาสตร์การพัฒนาประเทศและแผนพัฒนาเศรษฐกิจและสังคมแห่งชาติฉบับที่ 12 (ปี 2560 - 2564)
รัฐบาลไทย-ข่าวทำเนียบรัฐบาล-รัฐบาลเดินหน้าพลิกโฉมประเทศไทย
วันพุธที่ 29 กันยายน 2564
รัฐบาลเดินหน้าพลิกโฉมประเทศไทย
วันอังคารที่ 28 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าพลิกโฉมประเทศไทย สู่สังคมก้าวหน้า เศรษฐกิจมูลค่าอย่างยั่งยืน โดยมีเป้าหมายสําคัญ 5 ประการได้แก่ 1.การปรับโครงสร้างการผลิตให้เป็นเศรษฐกิจบนฐานนวัตกรรม 2.การพัฒนาคนให้มีความสามารถ มีคุณภาพชีวิตที่เหมาะสม และพร้อมต่อการดํารงชีวิตในศตวรรษที่ 21 3.การสร้างสังคมแห่งโอกาสและความเป็นธรรม ขจัดความเหลื่อมล้ํารูปแบบต่าง ๆ 4.การสร้างความยั่งยืนโดยคํานึงถึงสิ่งแวดล้อม ระบบนิเวศ และการเปลี่ยนแปลงสภาพภูมิอากาศ และ 5.การเตรียมพร้อมรับมือความเสี่ยงและการเปลี่ยนแปลงภายใต้บริบทโลกใหม่ โดยเน้นการพัฒนาโครงสร้างพื้นฐานที่มีคุณภาพและพัฒนาระบบบริหารจัดการภาครัฐที่ประชาชนสามารถเข้าถึงและใช้ประโยชน์ได้อย่างเต็มที่
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เจ๋ง! รัฐบาลดิจิทัลไทย ปี 63 อันดับ 57 ของโลก
วันศุกร์ที่ 25 มิถุนายน 2564
เจ๋ง! รัฐบาลดิจิทัลไทย ปี 63 อันดับ 57 ของโลก
....
รัฐบาลได้ให้ความสําคัญกับการเปลี่ยนผ่านภาครัฐไปสู่การเป็น "รัฐบาลดิจิทัล" อย่างต่อเนื่อง โดยเมื่อปี 2561 ประเทศไทยอยู่ในอันดับที่ 73 ของโลกจากจํานวนสมาชิก 193 ประเทศ
.
ล่าสุด จากผลสํารวจรัฐบาลอิเล็กทรอนิกส์ (United Nations E-Government Survey) โดยองค์การสหประชาชาติ ปี 2563 พบว่าประเทศไทยขยับขึ้นมาอยู่อันดับที่ 57 แล้ว
.
ระยะต่อไป รัฐบาลจะเร่งขับเคลื่อนการยกระดับทักษะดิจิทัลของข้าราชการ และบุคลากรภาครัฐร่วมกับหน่วยงานและสถาบันการศึกษาที่เกี่ยวข้องเพิ่มขึ้น โดยดําเนินการตามเป้าหมายสําคัญ ๆ 4 ด้าน คือ
.
1. การสร้างขีดความสามารถในการแข่งขัน
2. การลดความเหลื่อมล้ํา
3. โปร่งใสตรวจสอบได้
4. สร้างการมีส่วนร่วมของประชาชน ภายใต้วิสัยทัศน์ "รัฐบาลดิจิทัล เปิดเผยเชื่อมโยงและร่วมกันสร้างบริการที่มีคุณค่าให้ประชาชน"
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เดินหน้าฟื้นประเทศไทย ด้วย "อะเมซิ่ง ไทยแลนด์ นิว แชปเตอร์" คาดสร้างรายได้ 1.3 - 1.8 ล้านล้านบาท
วันพฤหัสบดีที่ 13 มกราคม 2565
เดินหน้าฟื้นประเทศไทย ด้วย "อะเมซิ่ง ไทยแลนด์ นิว แชปเตอร์" คาดสร้างรายได้ 1.3 - 1.8 ล้านล้านบาท
.....
รัฐบาลเร่งเดินหน้าแผนส่งเสริมการท่องเที่ยว โดยปีนี้จะโปรโมทการท่องเที่ยวไทย ภายใต้แนวคิด “อะเมซิ่ง ไทยแลนด์ นิว แชปเตอร์” (Amazing Thailand New Chapter) ซึ่งเป็นจุดขายใหม่ด้านการท่องเที่ยวไทย
.
รวมทั้งจัดทําเส้นทางท่องเที่ยวสีขาว ที่สอดคล้องกับเป้าหมายการพัฒนาที่ยั่งยืน (BCG) ซึ่งจะช่วยให้เกิดการท่องเที่ยวที่ยั่งยืนและปลอดภัยยิ่งขึ้น
.
นอกจากนี้ ราวเดือน เม.ย. 65 มีแผนจะเก็บเงินจากนักท่องเที่ยวต่างชาติที่เข้าไทย 300 บาทต่อคน เพื่อนําไปพัฒนาแหล่งท่องเที่ยวในไทย พร้อมทําประกันให้แก่นักท่องเที่ยวหากประสบอุบัติเหตุหรือเสียชีวิต จะได้รับวงเงินสูงสุด 1 ล้านบาท หรือค่ารักษาพยาบาลสูงสุด 5 แสนบาท
.
คาดว่าจะมีรายได้จากการท่องเที่ยว 1.3 - 1.8 ล้านล้านบาท และมีจํานวนชาวต่างชาติเดินทางมาท่องเที่ยวราว 5 - 15 ล้านคน
.
อ่านเพิ่มเติมhttps://www.thaigov.go.th/news/contents/details/50441
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“อนุทิน” เผยผลการฉีดวัคซีนเด็ก 5-11 ปีมีโรคประจำตัววันแรก ไม่พบอาการรุนแรง
วันอังคารที่ 1 กุมภาพันธ์ 2565
“อนุทิน” เผยผลการฉีดวัคซีนเด็ก 5-11 ปีมีโรคประจําตัววันแรก ไม่พบอาการรุนแรง
รองนายกรัฐมนตรีและรัฐมนตรีว่าการกระทรวงสาธารณสุข เผย การฉีดวัคซีนโควิดในเด็กอายุ 5-11 ปี ที่มีโรคประจําตัว 7 กลุ่มโรควันแรก ที่สถาบันสุขภาพเด็กฯ รวมกว่า 150 คน ภาพรวมเป็นไปด้วยความเรียบร้อย ไม่พบอาการรุนแรง บางส่วนมีไข้ ปวดบริเวณที่ฉีดเล็กน้อย
รองนายกรัฐมนตรีและรัฐมนตรีว่าการกระทรวงสาธารณสุข เผย การฉีดวัคซีนโควิดในเด็กอายุ 5-11 ปี ที่มีโรคประจําตัว 7 กลุ่มโรควันแรก ที่สถาบันสุขภาพเด็กฯ รวมกว่า 150 คน ภาพรวมเป็นไปด้วยความเรียบร้อย ไม่พบอาการรุนแรง บางส่วนมีไข้ ปวดบริเวณที่ฉีดเล็กน้อยเหมือนในผู้ใหญ่ ถือเป็นอาการปกติที่เกิดขึ้นได้
วันนี้ (1 กุมภาพันธ์ 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า กระทรวงสาธารณสุขได้จัดบริการฉีดวัคซีนโควิด 19 ในเด็กอายุ 5-11 ปี ซึ่งเป็นวัคซีนที่มีประสิทธิภาพและความปลอดภัย ผ่านการรับรองจากสํานักงานคณะกรรมการอาหารและยา (อย.) แล้ว โดยเริ่มจากกลุ่มที่มีโรคประจําตัว 7 กลุ่มโรคก่อน การฉีดวันแรกที่สถาบันสุขภาพเด็กแห่งชาติมหาราชินีเมื่อวันที่ 31 มกราคม 2565 ที่ผ่านมา ได้รับรายงานจาก นพ.อดิศัย ภัตตาตั้ง ผู้อํานวยการสถาบันสุขภาพเด็กแห่งชาติมหาราชินี ว่า ภาพรวมเป็นไปด้วยความเรียบร้อย มีผู้ปกครองสมัครใจให้บุตรหลานฉีดวัคซีนประมาณ 150 กว่าคน จากการติดตามอาการหลังการฉีดโดยให้ผู้ปกครองรายงานผ่านระบบที่สถาบันสุขภาพเด็กฯ จัดทําไว้ พบว่าทุกรายอาการปกติบางรายมีอาการไข้หรือปวดบริเวณที่ฉีดเล็กน้อย ซึ่งเป็นอาการที่เกิดขึ้นได้ตามปกติเหมือนในผู้ใหญ่ ยังไม่พบอาการสําคัญที่น่ากังวล
“จากการเยี่ยมชมการให้บริการฉีดวัคซีนในเด็กอายุ 5-11 ปีของสถาบันสุขภาพเด็กฯ เมื่อวานถือว่าจัดบริการได้อย่างดี เจ้าหน้าที่มีการสวมชุดสัตว์ต่างๆ มีการเปิดการ์ตูนให้เด็กได้รับชมระหว่างรอ ช่วยให้เด็กรู้สึกผ่อนคลาย ไม่เกิดความเครียดในการมารับวัคซีน รวมถึงมีการใช้ห้องตรวจปกติมาเป็นห้องฉีดวัคซีน เพื่อไม่ให้เด็กมองเห็นกันจนอาจเกิดความกลัวหรือกังวลต่อการฉีด ทราบว่าการจัดบริการรอบต่อไป จะใช้ห้องตรวจที่ว่างมาปรับเป็นจุดฉีด ซึ่งจะรองรับได้สูงสุดถึงวันละ 500 คน และจะมีการนัดผู้ปกครองที่สมัครใจพาบุตรหลานมารับบริการต่อไป” นายอนุทินกล่าว
นายอนุทินกล่าวต่อว่า สําหรับการฉีดเด็กอายุ 5-11 ปีที่มีโรคประจําตัวจะดําเนินการฉีดที่โรงพยาบาลภายใต้ดุลยพินิจของกุมารแพทย์ ซึ่งผู้ปกครองสามารถติดต่อโรงพยาบาลใกล้บ้านเพื่อนัดหมายในการมารับวัคซีนได้ โดยกรมควบคุมโรคได้จัดส่งวัคซีนไฟเซอร์สําหรับเด็กอายุ 5-11 ปี กระจายไปยังจังหวัดต่างๆ ทั่วประเทศ ทั้งนี้ การฉีดวัคซีนให้กับเด็กขึ้นอยู่กับความสมัครใจของผู้ปกครอง และได้ประสานกับกระทรวงศึกษาธิการเพื่อดําเนินการจัดฉีดในเด็กอายุ 5-11 ปีทั่วไปที่โรงเรียนในระยะถัดไปแล้ว
************************************** 1 กุมภาพันธ์ 2565
รัฐบาลไทย-ข่าวทำเนียบรัฐบาล-ครม.เห็นชอบความตกลงความร่วมมืออาเซียนกับฮังการีว่าด้วยการศึกษา เพิ่มโอกาสนักเรียน นักศึกษาไทยได้พัฒนาด้านวิชาการในต่างประเทศ
วันอังคารที่ 18 มกราคม 2565
ครม.เห็นชอบความตกลงความร่วมมืออาเซียนกับฮังการีว่าด้วยการศึกษา เพิ่มโอกาสนักเรียน นักศึกษาไทยได้พัฒนาด้านวิชาการในต่างประเทศ
ครม.เห็นชอบความตกลงความร่วมมืออาเซียนกับฮังการีว่าด้วยการศึกษา เพิ่มโอกาสนักเรียน นักศึกษาไทยได้พัฒนาด้านวิชาการในต่างประเทศ
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 18 ม.ค. 2565 ได้เห็นชอบความตกลงความร่วมมือระหว่างอาเซียนกับฮังการีว่าด้วยการศึกษา และให้คณะผู้แทนถาวรไทยประจําอาเซียน ณ กรุงจากาตาร์ สาธารณรัฐอินโดนีเซีย แจ้งความเห็นชอบของประเทศไทยต่อสํานักเลขาธิการอาเซียน เพื่อเลขาธิการอาเซียนจะได้ดําเนินการลงนามในความตกลงต่อไป
สําหรับสาระสําคัญของเรื่องนี้ กระทรวงศึกษาธิการได้รายงานว่า รัฐบาลฮังการีได้ให้ความสนใจเกี่ยวกับการดําเนินความร่วมมือด้านการศึกษาร่วมกับอาเซียน โดยทั้ง 2 ฝ่ายได้เห็นพ้องให้มีการจัดทําความร่วมมือเพื่อดําเนินการร่วมมือด้านการศึกษาให้เกิดเป็นรูปธรรม โดยสํานักเลขาธิการอาเซียนได้เป็นผู้แทนดําเนินการในนามประเทศสมาชิกอาเซียนร่วมกับฮังการี ซึ่งความตกลงความร่วมมือระหว่างอาเซียนกับฮังการีว่าด้วยการศึกษาฉบับนี้ จะทดแทนฉบับเดิมได้หมดอายุลงเมื่อเดือนก.ย. 2564
น.ส.ไตรศุลี กล่าวว่า สาระสําคัญของความตกลงนี้ จะเป็นการสานต่อโครงการทุนการศึกษาอาเซียน-ฮังการี เพื่อสนับสนุนนักเรียนสัญชาติอาเซียนและฮังการีที่ต้องการไปศึกษาต่อในสถาบันการศึกษานอกประเทศบ้านเกิดตั้งแต่ระดับปริญญาตรีถึงระดับหลังปริญญาเอก และส่งเสริมให้นักเรียนและอาจารย์ที่มีผลงานโดดเด่นเข้าร่วมโครงการการศึกษาวิจัยทั้งระยะสั้นและระยะยาว
ทั้งนี้ ฮังการีจะให้โอกาสนักเรียนจากประเทศสมาชิกอาเซียนได้เข้ารับการศึกษาในระดับอุดมศึกษาฮังการี โดยให้ความสําคัญในสาขาเศรษฐศาสตร์ธุรกิจและการเงิน วัฒนธรรมและศิลปศาสตร์ วิทยาศาสตร์ธรรมชาติ วิศวกรรมศาสตร์ เทคโนโลยีและสารสนเทศและการสื่อสาร
ขณะที่ อาเซียนจะให้โอกาสนักเรียนและอาจารย์จากฮังการี ได้เข้าร่วมโครงการการศึกษาและการวิจัยในมหาวิทยาลัยและสถาบันอุดมศึกษาในอาเซียน โดยเฉพาะสาขาวิทยาศาสตร์คอมพิวเตอร์ ธุรกิจและเศรษฐศาสตร์ วิศวกรรมศาสตร์ เทคโนโลยีและวิทยาศาสตร์ธรรมชาติ
อย่างไรก็ตาม ภายหลังเลขาธิการอาเซียนได้ลงนามแล้ว ความตกลงความร่วมมือฯ จะมีผลบังคับเป็นเวลา 3 ปี หลังจากนั้น 2 ฝ่ายสามารถขยายเวลาความตกลงได้อีก 3 ปี ตามที่เห็นพ้องและลงนามเป็นลายลักษณ์อักษร
“โครงการนี้จะเป็นประโยชน์ต่อนักเรียนและนักศึกษาไทยที่จะได้รับโอกาสในการพัฒนาด้านวิชาการ ศิลปวัฒนธรรมและทักษะการใช้ชีวิต รวมทั้งเสริมสร้างเครือข่ายความร่วมมือในการพัฒนาการศึกษาและการเรียนรู้ในต่างประเทศ” น.ส.ไตรศุลี กล่าว
------------------------------
รัฐบาลไทย-ข่าวทำเนียบรัฐบาล-รฟม. เตรียมพร้อมปรับแผนงานรองรับสถานการณ์ ภายหลังมีประกาศสั่งปิดแคมป์คนงานและสถานที่ก่อสร้าง
วันจันทร์ที่ 28 มิถุนายน 2564
รฟม. เตรียมพร้อมปรับแผนงานรองรับสถานการณ์ ภายหลังมีประกาศสั่งปิดแคมป์คนงานและสถานที่ก่อสร้าง
ตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 25)
ตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 25) ลงวันที่ 26 มิถุนายน 2564 ข้อ 2 การควบคุมและป้องกันการแพร่ระบาดในกลุ่มแรงงานก่อสร้างเขตพื้นที่กรุงเทพมหานครและปริมณฑล และประกาศของกรุงเทพมหานคร เรื่อง สั่งปิดสถานที่เป็นการชั่วคราว (ฉบับที่ 34) ลงวันที่ 27 มิถุนายน 2564 ข้อ 2 ปิดสถานที่ก่อสร้าง ดัดแปลงหรือรื้อถอนอาคาร หรือพื้นที่ดําเนินการก่อสร้าง โดยมีผลตั้งแต่วันที่ 28 มิถุนายน 2564 จนถึง 27 กรกฎาคม 2564 หรือจนกว่าจะมีประกาศเปลี่ยนแปลงเป็นอย่างอื่น นั้น
วันที่ 28 มิถุนายน 2564นายกิตติกร ตันเปาว์ รองผู้ว่าการ (วิศวกรรมและก่อสร้าง) การรถไฟฟ้าขนส่งมวลชนแห่งประเทศไทย (รฟม.) ในฐานะผู้อํานวยการโครงการเปิดเผยว่า ในส่วนของโครงการก่อสร้างรถไฟฟ้าทั้ง 3 โครงการ ได้แก่ โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี โครงการรถไฟฟ้าสายสีชมพู ช่วง แคราย - มีนบุรี และโครงการรถไฟฟ้าสายสีเหลือง ช่วงลาดพร้าว - สําโรง ขณะนี้มีความคืบหน้างานโยธาเกือบร้อยละ 80 ปัจจุบันอยู่ในช่วงงานตกแต่ง งานสถาปัตย์และงานติดตั้งระบบไฟฟ้าเครื่องกล อย่างไรก็ตาม ภายหลังจากภาครัฐมีมาตรการควบคุมการแพร่ระบาดในกลุ่มแรงงานก่อสร้าง โดยสั่งปิด แคมป์คนงานก่อสร้างและพื้นที่ก่อสร้างเป็นการชั่วคราว นั้น ทาง รฟม. ได้มอบหมายให้ที่ปรึกษาฯ กําชับผู้รับจ้างก่อสร้างทุกโครงการ ให้ปฏิบัติตามข้อกําหนดและประกาศของภาครัฐในการควบคุมและป้องกันการแพร่ระบาดของเชื้อไวรัส COVID-19 ในกลุ่มแรงงานก่อสร้างในเขตพื้นที่กรุงเทพมหานครและปริมณฑลอย่างเคร่งครัด พร้อมทั้งเร่งประเมินสถานการณ์และผลกระทบต่างๆ ที่อาจจะเกิดขึ้นในภาพรวม รวมถึงดําเนินการปรับแผนงานให้สอดคล้องกับสถานการณ์ และมีผลกระทบต่อระยะเวลาตามสัญญาให้น้อยที่สุด
ทั้งนี้ รฟม. และทุกโครงการจะยังคงดําเนินมาตรการต่างๆ ให้มีความเข้มข้นและรัดกุม อย่างต่อเนื่อง รวมถึงให้ความร่วมมือและปฏิบัติตามมาตรการของภาครัฐอย่างเคร่งครัด เพื่อควบคุมการแพร่ระบาดของเชื้อไวรัส COVID-19 ตลอดจนเป็นการแสดงความรับผิดชอบต่อสังคมส่วนรวมและสร้างความเชื่อมั่นให้แก่ประชาชน จนกว่าสถานการณ์การแพร่ระบาดของเชื้อไวรัส COVID-19 จะกลับสู่ภาวะปกติ
ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ CallCenter รฟม. โทร. 0 2716 4044
รัฐบาลไทย-ข่าวทำเนียบรัฐบาล-กระทรวงยุติธรรมจับมือกรมการปกครอง กระทรวงมหาดไทย ร่วมเผยเเพร่สื่อส่งเสริมความรู้ความเข้าใจร่าง พ.ร.บ.ป้องกันการกระทำผิดซ้ำของผู้กระทำความผิดอุกฉกรรจ์ที่ใช้ความรุนแรง
วันอังคารที่ 5 ตุลาคม 2564
กระทรวงยุติธรรมจับมือกรมการปกครอง กระทรวงมหาดไทย ร่วมเผยเเพร่สื่อส่งเสริมความรู้ความเข้าใจร่าง พ.ร.บ.ป้องกันการกระทําผิดซ้ําของผู้กระทําความผิดอุกฉกรรจ์ที่ใช้ความรุนแรง
กระทรวงยุติธรรมจับมือกรมการปกครอง กระทรวงมหาดไทย ร่วมเผยเเพร่สื่อส่งเสริมความรู้ความเข้าใจร่าง พ.ร.บ.ป้องกันการกระทําผิดซ้ําของผู้กระทําความผิดอุกฉกรรจ์ที่ใช้ความรุนแรง พ.ศ. .... ไปสู่ผู้นําชุมชนและประชาชนในพื้นที่
เมื่อวันจันทร์ที่ ๔ ตุลาคม ๒๕๖๔ เวลา ๑๐.๐๐ น. นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม พร้อมด้วย นางสาวเอมอร เสียงใหญ่ ผู้ตรวจราชการกระทรวงยุติธรรม และคณะ เข้าหารือนายพิริยะ ฉันทดิลก รองอธิบดีกรมการปกครอง ฝ่ายปกครองท้องที่ เพื่อร่วมหาเเนวทางเผยแพร่ประชาสัมพันธ์ สื่อส่งเสริมความรู้ความเข้าใจร่างพระราชบัญญัติป้องกันการกระทําผิดซ้ําของผู้กระทําความผิดอุกฉกรรจ์ที่ใช้ความรุนแรง พ.ศ. .... ไปสู่ประชาชนผ่านช่องทางสื่อต่าง ๆ ภายใต้การกํากับดูเเล ของกรมการปกครอง เพื่อให้ผู้นําชุมชนและประชาชนในระดับท้องที่ รวมถึงหน่วยงานภาครัฐในสังกัด เกิดความรู้ความเข้าใจ ร่างพระราชบัญญัติป้องกันการกระทําความผิดซ้ํา ของผู้กระทําความผิดอุกฉกรรจ์ที่ใช้ความรุนแรง พ.ศ. .... ได้อย่างถูกต้องและครบถ้วน สร้างความตระหนักรู้ และความตื่นตัวต่อปัญหาการกระทําผิดซ้ําที่มี ผลกระทบต่อประชาชน อีกทั้งส่งเสริมให้ประชาชนได้เข้าใจ ภัยอันตรายใกล้ตัวและรับรู้แนวทาง การอยู่ร่วมกับกลุ่มผู้พ้นโทษ ชุมชน และเฝ้าระวังความปลอดภัยในชุมชน
กรมการปกครองยินดีเป็นอย่างยิ่งที่ได้ร่วมขับเคลื่อน พระราชบัญญัติฉบับนี้ โดยที่ผ่านมาได้ร่วมมือกันอย่างใกล้ชิด กับกรมคุมประพฤติและสํานักงานกิจการยุติธรรม มาตั้งแต่ต้นอยู่แล้ว ซึ่งในลําดับต่อไปกรมการปกครองจะเร่งสร้างความรู้ความเข้าใจให้กับบุคลากรในระดับพื้นที่ด้วยสื่อประชาสัมพันธ์ของกระทรวงยุติธรรม และจะขยายผลในระดับในส่วนของคณะกรรมการหมู่บ้าน ทั้งนี้ ในโอกาสต่อไปจะขอความร่วมมือสนับสนุนวิทยากรมายังกระทรวงยุติธรรม จัดทําสื่อทางอิเล็กทรอนิกส์ เพื่อใช้ในการอบรมส่งเสริมความรู้ความเข้าใจ ร่างพระราชบัญญัติป้องกันการกระทําผิดซ้ําของผู้กระทําความผิดอุกฉกรรจ์ที่ใช้ความรุนแรง พ.ศ. .... ไปสู่ผู้นําชุมชนและประชาชนในระดับท้องที่ รวมถึงหน่วยงานภาครัฐในสังกัดกรมการปกครอง กระทรวงมหาดไทยต่อไป
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ เข้าเฝ้ารับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดำเนินพระราชพิธีสงกรานต์ เมษายน 2565
วันเสาร์ที่ 16 เมษายน 2565
รองปลัดฯ ภานุวัฒน์ เข้าเฝ้ารับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดําเนินพระราชพิธีสงกรานต์ เมษายน 2565
รองปลัดฯ ภานุวัฒน์ เข้าเฝ้ารับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดําเนินพระราชพิธีสงกรานต์ เมษายน 2565
รองปลัดฯ ภานุวัฒน์ เข้าเฝ้ารับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดําเนินพระราชพิธีสงกรานต์ เมษายน 2565
วันนี้ (15 เมษายน 2565) เวลา 10.00 น. นายภานุวัฒน์ ตริยางกูรศรี รองปลัดกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดําเนินพระราชพิธีสงกรานต์ เมษายน พุทธศักราช 2565 ณ พระที่นั่งอมรินทรวินิจฉัยในพระบรมมหาราชวัง
รัฐบาลไทย-ข่าวทำเนียบรัฐบาล-รองนายกฯ พลเอก ประวิตรฯ หารือ เอกอัครราชทูตสหภาพยุโรป ย้ำไทยให้ความสำคัญ ต่อต้านการประมง IUU และส่งเสริมการประมงที่ยั่งยืน
วันพฤหัสบดีที่ 19 พฤษภาคม 2565
รองนายกฯ พลเอก ประวิตรฯ หารือ เอกอัครราชทูตสหภาพยุโรป ย้ําไทยให้ความสําคัญ ต่อต้านการประมง IUU และส่งเสริมการประมงที่ยั่งยืน
รองนายกฯ พลเอก ประวิตรฯ หารือ เอกอัครราชทูตสหภาพยุโรป ย้ําไทยให้ความสําคัญ ต่อต้านการประมง IUU และส่งเสริมการประมงที่ยั่งยืน
วันนี้ (19 พฤษภาคม 2565) เวลา 10.00 น. ณ ห้องรับรอง 1 ตึกบัญชาการ 1 ทําเนียบรัฐบาล นายเดวิด เดลี (Mr. David Daly) เอกอัครราชทูตสหภาพยุโรปประจําประเทศไทย ได้เข้าเยี่ยมคารวะ พลเอก ประวิตร วงษ์สุวรรณ รองนายกรัฐมนตรี ในโอกาสเข้ารับหน้าที่ สรุปสาระสําคัญของการหารือ ดังนี้
รองนายกรัฐมนตรีต้อนรับเอกอัครราชทูตอย่างเป็นทางการ และได้ชื่นชมเอกอัครราชทูตที่ได้ปฏิบัติหน้าที่อย่างแข็งขัน จึงขออวยพรให้เอกอัครราชทูตประสบความสําเร็จในการปฏิบัติหน้าที่ ส่งเสริมความสัมพันธ์ไทย-สหภาพยุโรปได้อย่างสมดุล สร้างสรรค์ และเป็นรูปธรรม เกิดประโยชน์แก่ประเทศ และประชาชน โดยรองนายกรัฐมนตรีได้ชื่นชมความสัมพันธ์ไทย-สหภาพยุโรป ที่ราบรื่น ครอบคลุมในทุกมิติ ไทยยึดมั่นในค่านิยมร่วมกับสหภาพยุโรป และการเป็นหุ้นส่วนระหว่างกันเพื่อประโยชน์ร่วมของทั้งสองฝ่าย
เอกอัครราชทูตฯ ยินดีที่ได้เข้าเยี่ยมคารวะรองนายกรัฐมนตรีในวันนี้ เห็นพ้องกับรองนายกรัฐมนตรีถึงความสัมพันธ์ระหว่างสหภาพยุโรปกับไทยมีพัฒนาการที่ดีขึ้นตามลําดับ เชื่อมั่นในการปฏิบัติหน้าที่ของนายกรัฐมนตรีและรัฐบาลไทยจะนํามาซึ่งความเกื้อกูล และความสัมพันธ์ที่แน่นแฟ้นขึ้นระหว่างประเทศและภูมิภาคทั้งสอง โดยยืนยันความมุ่งมั่นที่จะลงนามความตกลง Comprehensive Partnership and Cooperation Agreement (PCA) ซึ่งถือเป็นขั้นต่อไปของกรอบความมือ ประสงค์ที่จะได้ร่วมมือด้านการค้า มี FTA กับไทย และยืนยันการเพิ่มพูนความร่วมมือกับไทยในทุกมิติ
ทั้งสองฝ่ายได้หารือในประเด็น ดังนี้
ด้านสิ่งแวดล้อม รองนายกรัฐมนตรีและเอกอัครราชทูตฯ ได้แลกเปลี่ยนความคิดเห็นเพื่อความร่วมมือด้านการพัฒนามาตรฐานด้านสิ่งแวดล้อม ซึ่งสหภาพยุโรปเชื่อว่าเป็นประเด็นที่สําคัญมาก โดยทั้งสองฝ่ายมีแนวนโยบายที่สอดคล้องกันและสามารถแลกเปลี่ยนความรู้เทคโนโลยีระหว่างกันได้ แผนปฏิรูปยุโรปสีเขียว (European Green Deal) และโมเดลเศรษฐกิจ BCG ของไทย ซึ่งฝ่ายเอกอัครราชทูตฯ ชื่นชมการแสดงเจตนารมณ์ของนายกรัฐมนตรีในการประชุม COP26 ที่ผ่านมา
ความร่วมมือเพื่อต่อต้านการประมง IUU รองนายกรัฐมนตรีได้ย้ําว่า ไทยให้ความสําคัญอย่างยิ่งกับการต่อต้านการประมง IUU และส่งเสริมการประมงที่ยั่งยืน โดยไทยจะนําข้อแนะนําจากสหภาพยุโรปไปปรับปรุงแก้ไขเพื่อยกระดับ และบูรณาการการทํางานของหน่วยงานไทยต่อไป ทั้งนี้ เอกอัครราชทูตฯ กล่าวว่าทราบดีว่าเป็นประเด็นที่มีความยากลําบากในการทํางานแก้ไข เห็นความคืบหน้า และเชื่อมั่นว่าผลจากการมุ่งมั่นทํางานของรองนายกรัฐมนตรีจะเกิดผลที่ดีกับประเทศชาติและประชาชน
ในตอนท้าย เอกอัครราชทูตฯ กล่าวชื่นชมมาตรการการจัดการของไทยในการควบคุม และฟื้นฟูประเทศต่อสู้กับโรคโควิด -19 ซึ่งนอกเหนือจากการจัดการโรคโควิด – 19 ซึ่งเป็นความท้าทายระหว่างประเทศ ยังมีประเด็นความมั่นคงซึ่งส่งผลต่อเศรษฐกิจในโลกด้วย ซึ่งในโอกาสนี้ ทั้งสองฝ่ายได้แลกเปลี่ยนความคิดเห็นในประเด็นระหว่างประเทศที่ทั้งสองฝ่ายห่วงกังวลอย่างสร้างสรรค์
รัฐบาลไทย-ข่าวทำเนียบรัฐบาล-ของขวัญปีใหม่ 2565 จากใจกระทรวงอุตสาหกรรม "ยกระดับผู้ประกอบการ"
วันพฤหัสบดีที่ 23 ธันวาคม 2564
ของขวัญปีใหม่ 2565 จากใจกระทรวงอุตสาหกรรม "ยกระดับผู้ประกอบการ"
ของขวัญปีใหม่ 2565 จากใจกระทรวงอุตสาหกรรม "ยกระดับผู้ประกอบการ"
ของขวัญปีใหม่ 2565 จากใจกระทรวงอุตสาหกรรม
3. ยกระดับผู้ประกอบการ
- กําหนดมาตรฐานที่เกี่ยวข้องกับ Covid-19 ครอบคลุมทั้งผลิตภัณฑ์สําหรับผู้ประกอบการอุตสาหกรรมการแพทย์และประชาชนทั่วไป จํานวน 39 มาตรฐาน
- ฟรี!!️ ต้นแบบผลิตภัณฑ์จาก “กัญชง” 28 ผลิตภัณฑ์ จากสํานักงานเศรษฐกิจอุตสาหกรรม รวมถึงให้บริการข้อมูลอุตสาหกรรมกัญชงในประเทศไทยได้ที่ www.thailandhemp.info “กัญชง” พืชเศรษฐกิจใหม่สู่การใช้ประโยชน์เชิงอุตสาหกรรมตอบสนองเศรษฐกิจชีวภาพ (Bioeconomy)
- ฟรี!!️ ให้คําปรึกษาแนะนําและออกแบบบรรจุภัณฑ์ ฉลาก สติกเกอร์ พร้อมจัดทําต้นแบบให้ผู้ประกอบการ จากกรมส่งเสริมอุตสาหกรรม
- มอบต้นแบบเครื่องมือแพทย์ด้วยเทคโนโลยีหุ่นยนต์และระบบอัตโนมัติรองรับการแพร่ระบาดของ Covid-19 ให้สถานพยาบาลของรัฐและเอกชน จากกรมส่งเสริมอุตสาหกรรม
- คลินิกให้คําปรึกษาแนะนําด้านการพัฒนาผลิตภัณฑ์แก่วิสาหกิจชุมชน จากกรมส่งเสริมอุตสาหกรรม
- ฟรี!!️ 6 เดือน ซอฟแวร์สําหรับ SME 34 โปรแกรม ในด้านบัญชี การเงิน ตลาดออนไลน์ บริหารจัดการ บริหารบุคคล การสื่อสาร บริการลูกค้า จากกรมส่งเสริมอุตสาหกรรม
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” นั่งประชุม ครม. เร่งแก้ปัญหาสินค้าแพง-หมูแพง ผลักดันร้านธงฟ้า เปิดทางเลือกจำหน่ายสินค้าจำเป็นราคาถูกสำหรับประชาชน
วันอังคารที่ 18 มกราคม 2565
โฆษกรัฐบาลเผย “นายกฯ” นั่งประชุม ครม. เร่งแก้ปัญหาสินค้าแพง-หมูแพง ผลักดันร้านธงฟ้า เปิดทางเลือกจําหน่ายสินค้าจําเป็นราคาถูกสําหรับประชาชน
โฆษกรัฐบาลเผย “นายกฯ” นั่งประชุม ครม. เร่งแก้ปัญหาสินค้าแพง-หมูแพง ผลักดันร้านธงฟ้า เปิดทางเลือกจําหน่ายสินค้าจําเป็นราคาถูกสําหรับประชาชน
วันที่ 18 มกราคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยก่อนการประชุมคณะรัฐมนตรี (ครม.) ว่า ในที่ประชุม ครม. วันนี้ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้มีการสั่งการให้หน่วยงานที่มีส่วนเกี่ยวข้อง ติดตามและเร่งแก้ไขราคาสินค้าปรับตัวสูงขึ้น ทั้งเนื้อสัตว์ หมู ไก่ และสินค้าอุปโภคบริโภคที่จําเป็นต่อประชาชนโดยเร่งด่วน โดยได้สั่งการให้ร้านค้าธงฟ้าเปิดจําหน่ายสินค้าที่เกี่ยวข้องกับการดํารงชีวิตประจําวัน เพื่อเป็นทางเลือกของพี่น้องประชาชน และผู้ใช้สิทธิบัตรสวัสดิการแห่งรัฐ ในการจับจ่ายสินค้าในราคาประหยัด ซึ่งจะเป็นการบรรเทาความเดือนร้อนของประชาชนในเบื้องต้นในระยะนี้ นอกจากนี้ก็มีการเร่งหารือกับผู้ประกอบการในการตรึงราคาสินค้าที่จําเป็นอื่น ๆ อีกด้วย
“จากการหารือกับหน่วยงานที่เกี่ยวข้องทั้งเกษตรและพาณิชย์ ได้มีการดําเนินการเพื่อช่วยเหลือประชาชนในการแก้ไขราคาสินค้าแพงโดยเฉพาะเนื้อสุกรอย่างเร่งด่วน ซึ่งนายกฯ ได้สั่งการให้มีการติดตามและดําเนินการโดยเร่งด่วนเพื่อบรรเทาความเดือดร้อนของประชาชน ซึ่งการแก้ปัญหาการดําเนินการของกรมปศุสัตว์ทําให้มีการเลี้ยงหมูที่มีการปลอดโรคและมีการพิจารณาทั้ง Demand-Supply ในตลาด ส่วนพาณิชย์ ได้เร่งให้ร้านธงฟ้านําสินค้าจําเป็นมาจําหน่ายแก่พี่น้องประชานโดยเร่งด่วน” นายธนกร กล่าว
รัฐบาลไทย-ข่าวทำเนียบรัฐบาล-อนุมัติวงเงิน 8,382 ล้านบาทช่วยเหลือผู้สูงอายุ จ่ายครั้งแรก 19 ก.ค.
วันพุธที่ 6 กรกฎาคม 2565
อนุมัติวงเงิน 8,382 ล้านบาทช่วยเหลือผู้สูงอายุ จ่ายครั้งแรก 19 ก.ค.
วันพุธที่ 6 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าดูแลผู้สูงอายุ โดยอนุมัติวงเงินให้แก่โครงการจ่ายเงินช่วยเหลือพิเศษแก่ผู้สูงอายุ ในอัตรา 100-250 บาท ซึ่ง ครม. ได้เห็นชอบในหลักการของโครงการไว้แล้ว จํานวน 8,382 ล้านบาท มีกําหนดโอนจ่ายเงินครั้งแรก ในวันที่ 19 ก.ค.2565 สําหรับงวดเดือน เม.ย.-ก.ค. ครั้งที่ 2 โอนจ่ายในวันที่ 19 ส.ค. และครั้งสุดท้ายในวันที่ 19 ก.ย.2565 ทั้งในรูปแบบเงินสดและโอนเข้าบัญชีธนาคารให้แก่ผู้สูงอายุ จํานวน 10.95 ล้านคน โดยเป็นเงินช่วยเหลือเพิ่มเติมจากเบี้ยยังชีพที่ผู้สูงอายุได้รับอยู่ตามปกติ ผู้ที่มีอายุ 60-69 ปี ได้รับ 100 บาท/คน/เดือน 70-79 ปี 150 บาท 80-89 ปี 200 บาท และ 90 ปีขึ้นไปได้รับ 250 บาท/คน/เดือน เป็นเวลา 6 เดือน คือตั้งแต่เดือน เม.ย.-ก.ย.2565
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีติดตามการเริ่มเปิดประเทศรับนักท่องเที่ยว 1 พ.ย. รับทราบปัญหารถรับส่งโรงแรมAQ และSHA+ ไม่เพียงพอ กำชับหน่วยงานเกี่ยวข้องเร่งแก้ไข
วันอังคารที่ 2 พฤศจิกายน 2564
นายกรัฐมนตรีติดตามการเริ่มเปิดประเทศรับนักท่องเที่ยว 1 พ.ย. รับทราบปัญหารถรับส่งโรงแรมAQ และSHA+ ไม่เพียงพอ กําชับหน่วยงานเกี่ยวข้องเร่งแก้ไข
นายกรัฐมนตรีติดตามการเริ่มเปิดประเทศรับนักท่องเที่ยว 1 พ.ย. รับทราบปัญหารถรับส่งโรงแรมAQ และSHA+ ไม่เพียงพอ กําชับหน่วยงานเกี่ยวข้องเร่งแก้ไข
วันที่ 2 พ.ย.2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่าระหว่างการปฏิบัติภารกิจร่วมประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ (COP26) ที่ประเทศสหราชอาณาจักร พล.อ.ประยุทธ์ จันทร์โอชา นายกรัฐมนตรี และรมว.กลาโหมได้ติดตามความเรียบร้อยเกี่ยวกับการดําเนินการของหน่วยต่างๆที่เกี่ยวข้องในกับการเปิดประเทศรับนักท่องเที่ยว ที่ตั้งแต่วันที่1 พ.ย. 2564 นักท่องเที่ยวจาก 63 ประเทศ/พื้นที่ สามารถเดินทางเข้าประเทศไทยโดยไม่ต้องกักตัว
ทั้งนี้ นายกรัฐมนตรีและรมว.กลาโหม ได้รับรายงานจากนายศักดิ์สยาม ชิดชอบ รมว.คมนาคมซึ่งได้นําคณะลงพื้นที่ท่าอากาศยานสุวรรณภูมิ(ทสภ.) เพื่อตรวจเยี่ยมการดําเนินการของส่วนงานต่างๆ และประชุมออนไลน์ร่วมกับผู้บริหารของท่าอากาศยานระหว่างประเทศอีก 6 แห่ง ที่อยู่ภายใต้การดูแลของบริษัท ท่าอากาศยานไทย จํากัด(มหาชน) (ทอท.) และหน่วยงานที่เกี่ยวข้อง เช่น ด่านควบคุมโรคติดต่อระหว่างประเทศ กองบังคับการตรวจคนเข้าเมืองสํานักงานศุลกากร เพื่อรับฟังบรรยายการสรุปการดําเนินงานของแต่ละท่าอากาศยานและหน่วยงาน ซึ่งพบว่าการให้บริการของแต่ละหน่วยเป็นไปด้วยความเรียบร้อย และอยู่ภายใต้มาตรฐานการควบคุมการแพร่ระบาดของโรคโควิด-19
“ก่อนเดินทางเข้าร่วมประชุม COP26 ที่สหราชอาณาจักร นายกรัฐมนตรีได้มอบหมายรมว.คมนาคม ได้ตรวจความพร้อมการให้บริการด้านคมนาคม โดยเฉพาะทางอากาศที่เป็นช่องทางหลักที่ประเทศไทยเปิดให้นักท่องเที่ยวจาก 63 ประเทศ/พื้นที่เดินทางเข้าไทยได้โดยไม่ต้องกักตัว ให้เป็นไปด้วยความเรียบร้อย และกําชับทุกหน่วยงานให้ร่วมกันดูแลให้การเปิดประเทศครั้งนี้ช่วยฟื้นฟูเศรษฐกิจ ประชาชนกลับมามีรายได้ได้ต่อเนื่อง ซึ่งภาพรวมนายกรัฐมนตรีพอใจกับให้บริการคัดกรองอํานวยความสะดวกให้ผู้เดินทางผ่าน ท่าอากาศยานต่างๆที่เป็นไปอย่างราบรื่น” น.ส.ไตรศุลี กล่าว
น.สไตรศุลี กล่าวว่า นายกรัฐมนตรีได้รับทราบประเด็นปัญหากรณีรถรับส่งนักท่องเที่ยวระหว่างท่าอากาศยานในพื้นที่กรุงเทพฯ กับโรงแรม AQ และโรงแรม SHA+ ที่ต้องมารับนักท่องเที่ยวไปดําเนินการตรวจ RT-PCR ณ โรงแรมที่พักก่อนให้ออกเดินทางท่องเที่ยวยังพื้นที่อื่นได้กรณีมีผลเป็นลบ จึงเกิดกรณีปัญหานักท่องเที่ยวต้องรอนาน นายกรัฐมนตรีจึงมอบหมายให้หน่วยงานที่เกี่ยวข้องเร่งแก้ไขปัญโดยเร็ว
นอกจากนี้ นายกรัฐมนตรีได้กําชับว่าการอํานวยความสะดวกให้นักท่องเที่ยวยังต้องอยู่ภายใต้มาตรการการคัดกรองและเฝ้าระวังโรคที่เข้มงวดและได้มาตรฐานสากล และเจ้าหน้าที่ด่านหน้าทุกคนต้องปลอดภัยด้วย
-----------
รัฐบาลไทย-ข่าวทำเนียบรัฐบาล-กรมทางหลวงชวนแวะจุดเช็คอินใหม่ “ปิ้งงู ปิ๊งรัก” ❤ จังหวัดสกลนคร
วันอังคารที่ 28 ธันวาคม 2564
กรมทางหลวงชวนแวะจุดเช็คอินใหม่ “ปิ้งงู ปิ๊งรัก” ❤ จังหวัดสกลนคร
พร้อมสิ่งอํานวยความสะดวกแก่ประชาชนแบบครบครัน
กรมทางหลวง (ทล.) โดยแขวงทางหลวงสกลนครที่ 1 เปิดจุดบริการประชาชนบริเวณช่วงโค้งปิ้งงู ณ สํานักงานหมวดทางหลวงคําหอม ทางหลวงหมายเลข 213 สายสกลนคร - กาฬสินธุ์ ตอนสร้างค้อ - สกลนครกม. ที่ 155+600 พื้นที่ ตําบลห้วยยาง อําเภอเมือง จังหวัดสกลนคร เพื่อรองรับการเดินทางของประชาชนในช่วงวันหยุดยาว เน้นความสวยงามและปลอดภัย ตามนโยบาย “คมนาคมสีสัน สร้างสรรค์ประเทศไทย” ของนายศักดิ์สยาม ชิดชอบ รัฐมนตรีว่าการกระทรวงคมนาคม
ทล. ได้พิจารณาพื้นที่ที่เหมาะสมบริเวณช่วงโค้งปิ้งงู ให้เป็นจุดบริการประชาชนและจุดเช็กอินแห่งใหม่ชื่อว่า “ปิ้งงู ปิ๊งรัก” พบว่า ในช่วงวันที่ 21 ตุลาคม 2564 จนปัจจุบัน มีประชาชนใช้บริการจํานวนเฉลี่ยมากกว่า 100 คนต่อวัน ซึ่งส่วนใหญ่คือ ผู้ที่แวะถ่ายรูปชมวิวบรรยากาศบริเวณโค้งปิ้งงูรอบเมืองสกลนคร
ซึ่งจุดบริการนี้มีลานจอดรถรองรับได้ 30 คัน มีห้องน้ําบริการฟรี และห่างออกไปอีก 200 เมตร จะมีน้ําตกคําหอมซึ่งถือเป็นหนึ่งในสถานที่ท่องเที่ยวยอดนิยมของจังหวัดที่ประชาชนสามารถเดินทางท่องเที่ยวได้ด้วย นอกจากนี้ แขวงทางหลวงสกลนครที่ 1 ได้ปรับปรุงภูมิทัศน์บริเวณโดยรอบจุดบริการอย่างเต็มรูปแบบ เพิ่มความน่าสนใจให้บริเวณโค้งปิ้งงู
นอกจากนั้นแล้วแขวงทางหลวงสกลนครที่ 1 ยังจัดให้มีร้านค้าสวัสดิการของแขวงฯ ซึ่ง
มีการจําหน่ายเครื่องดื่ม อาหาร เพื่อให้ประชาชนสามารถนั่งจิบกาแฟ ดื่มน้ํา แวะถ่ายรูปได้ ตลอดจนจําหน่ายของฝาก ของที่ระลึก สินค้าโอทอปของท้องถิ่นด้วย ซึ่งการดําเนินการทั้งหมดจะมีตลอดทั้งเดือน ธันวาคม 2564 จนถึงเทศกาลปีใหม่ เพื่ออํานวยความสะดวกให้ประชาชนในการเดินทางช่วงเทศกาลวันหยุดยาวเทศกาลปีใหม่ พ.ศ. 2565 โดยเฉพาะในพื้นที่ 3 จังหวัดภาคตะวันอออกเฉียงเหนือตอนบน ได้แก่ จังหวัดสกลนคร นครพนม และ บึงกาฬ ทั้งนี้ในอนาคต ทล. มีแผนพัฒนาพื้นที่บริเวณโค้งปิ้งงูดังกล่าว ให้เป็นลานกางเต็นท์ให้บริการนักท่องเที่ยวฟรีด้วย เพื่อให้ประชาชนได้สัมผัสอากาศหนาวเย็นในช่วงหน้าหนาว คล้ายกับหมวดทางหลวงเขาค้อ ตั้งอยู่บนทางหลวงหมายเลข 2196 ช่วงนางั่ว - ทุ่งสมอ บริเวณ กม. ที่ 23+600 (พระตําหนักเขาค้อ) จังหวัดเพชรบูรณ์เพื่ออํานวยความสะดวกในการท่องเที่ยวต่อไป
นอกจากนี้ ทล. ได้จัดเจ้าหน้าที่ตรวจสอบเส้นทางที่อยู่ในความรับผิดชอบของแขวงฯ ระยะทางกว่า 600 กิโลเมตร อย่างสม่ําเสมอ เพื่อปรับปรุงซ่อมแซมบริเวณที่มีการชํารุด ติดตั้งป้ายจราจร ป้ายเตือนต่าง ๆ
ตีเส้นจราจรให้มีความเด่นชัด ทาสีเสาหลักนําทาง และตัดหญ้าบริเวณสองข้างทาง หรือเกาะกลางถนน ตรวจสอบไฟส่องสว่าง เพิ่มการมองเห็นและทัศนวิสัยในการขับขี่ให้สะดวก ปลอดภัย และลดอุบัติเหตุ รองรับการเดินทางและอํานวยความสะดวกผู้ใช้ทางช่วงหน้าหนาว และช่วงเปิดประเทศตามนโยบายของรัฐบาล เพื่อกระตุ้นการท่องเที่ยวและเศรษฐกิจภายในประเทศ เป็นอีกหนึ่งทางเลือกของประชาชนที่มาท่องเที่ยวเพื่อสัมผัสกับอากาศที่หนาวเย็น รวมทั้งเดินทางไปยังสถานที่ท่องเที่ยวยอดนิยมของจังหวัด เช่น สักการะหลวงปู่มั่น พญาเต่างอย และ วัดถ้ําผาแด่น เป็นต้น
ทล. ขอความร่วมมือนักท่องเที่ยวเดินทางอย่างปลอดภัยและใส่ใจสิ่งแวดล้อม โปรดขับรถ
ด้วยความระมัดระวัง ปฏิบัติตามป้ายเตือน ป้ายแนะนํา เพื่อความปลอดภัยในการเดินทาง และปฏิบัติตามมาตรฐานสาธารณสุขภายใต้วิถีชีวิตรูปแบบใหม่ “ท่องเที่ยวสุขใจ ห่างไกลโควิด-19” สวมหน้ากาก ล้างมือ รักษาระยะห่าง ลงทะเบียนไทยชนะ เข้า - ออก หากประชาชนต้องการสอบถามข้อมูลรายละเอียดเพิ่มเติมสามารถติดต่อได้ที่สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-บริษัท ขนส่ง จำกัด จัดกิจกรรม Big Cleaning Day “Smart & Safety Station”
วันพุธที่ 8 ธันวาคม 2564
บริษัท ขนส่ง จํากัด จัดกิจกรรม Big Cleaning Day “Smart & Safety Station”
ณ สถานีขนส่งผู้โดยสารกรุงเทพ (จตุจักร) ถนนกําแพงเพชร 2 เขตจตุจักร กรุงเทพฯ
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า บขส. ได้ดําเนินการจัดกิจกรรม บขส. Big Cleaning Day “Smart & Safety Station” เพื่อเน้นย้ําในเรื่องความพร้อมด้านการบริการ และรองรับการเดินทางจากนโยบายเปิดประเทศ และในช่วงเทศกาลปีใหม่ที่จะถึงนี้ รวมทั้งเป็นไปตามข้อสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ให้หน่วยงานด้านขนส่งสาธารณะเตรียมความพร้อมด้านคมนาคม โดยคุมเข้มมาตรการป้องกันโรคติดเชื้อไวรัส COVID-19 มาตรการด้านความปลอดภัย และอํานวยความสะดวกด้านการบริการ ทั้งนี้นับตั้งแต่ประเทศไทย มีการแพร่ระบาดของโรคติดเชื้อไวรัส COVID-19 บขส. ได้ดําเนินการป้องกันและควบคุมการแพร่ระบาดตามมาตรการสาธารณสุขอย่างเคร่งครัด เพื่อสร้างความเชื่อมั่นให้แก่ผู้ใช้บริการ และหวังว่ากิจกรรมดังกล่าว จะช่วยลดความกังวลให้กับผู้โดยสารที่ใช้บริการรถโดยสารสาธารณะ หลังจากที่ทางสาธารณสุขตรวจพบผู้ป่วยติดเชื้อไวรัส COVID-19 สายพันธุ์ “โอมิครอน” รายแรกของไทย สําหรับกิจกรรม บขส. Big Cleaning Day “Smart & Safety Station” จัดขึ้นภายใต้มาตรการ 4 พร้อม คือ สถานีพร้อม พนักงานพร้อม รถโดยสารพร้อม และการบริการพร้อม ณ สถานีขนส่งผู้โดยสารกรุงเทพ ทั้ง 4 แห่ง (จตุจักร เอกมัย สายใต้ใหม่และปิ่นเกล้า) และที่สถานีเดินรถของ บขส. ทั่วประเทศ ซึ่งสอดคล้องกับมาตรการสาธารณสุขในการป้องกันการแพร่ระบาดของโรคติดเชื้อไวรัส COVID-19 และเป็นไปตามนโยบายของคณะกรรมการ บขส. ที่ให้ความสําคัญในเรื่องความปลอดภัย เพื่อเตรียมความพร้อมในการรองรับนโยบายเปิดประเทศของรัฐบาลและรองรับการให้บริการประชาชนในช่วงวันหยุดยาวในเดือนธันวาคมนี้ ไปจนถึงช่วงเทศกาลปีใหม่ 2565
กรรมการผู้จัดการใหญ่ บขส. กล่าวเพิ่มเติมว่า บขส. ได้รับการรับรองมาตรฐานความปลอดภัย ด้านสุขอนามัย Amazing Thailand Safety and Health Administration : SHA และ SHA Plus จากการท่องเที่ยวแห่งประเทศไทย ซึ่งผู้โดยสารมั่นใจได้ว่าพนักงาน รถโดยสาร และสถานีของ บขส. มีความพร้อมในการให้บริการและได้ปฏิบัติตามมาตรการสาธารณสุขและมาตรฐานความปลอดภัยด้านสุขอนามัย เพื่อสร้างความมั่นใจให้แก่ผู้ใช้บริการ ทั้งนี้สามารถจองตั๋วล่วงหน้าเดินทางกับ บขส. ได้แล้ว ผ่านทางแอปพลิเคชัน E-Ticket Website บขส. และที่ช่องขายตั๋วของ บขส. ทั่วประเทศ สอบถามข้อมูลเพิ่มเติมโทร Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-นายกรัฐมนตรี กล่าวคำปราศรัยเนื่องในโอกาสวันสตรีสากล ประจำปี 2565
วันอังคารที่ 8 มีนาคม 2565
นายกรัฐมนตรี กล่าวคําปราศรัยเนื่องในโอกาสวันสตรีสากล ประจําปี 2565
คํากล่าว พลเอก ประยุทธ์ จันทร์โอชา  นายกรัฐมนตรี เนื่องในโอกาส "วันสตรีสากล ประจําปี 2565" วันอังคารที่ 8 มีนาคม 2565
สวัสดีพี่น้องสตรีไทยและประชาชนชาวไทยที่เคารพรักทุกท่าน
เนื่องในโอกาสวันสตรีสากล ประจําปี 2565 ผมขอส่งความรัก ความระลึกถึง และความปรารถนาดี มายังพี่น้องสตรีไทยและผู้ที่ปฏิบัติงานด้านสตรีทุกคน ที่เป็นกําลังสําคัญในการพัฒนาสังคมและเศรษฐกิจของประเทศให้มีความเจริญก้าวหน้าอย่างเข้มแข็งตลอดมา
ตามที่องค์การสหประชาชาติได้กําหนดให้วันที่ 8 มีนาคมของทุกปี เป็นวันสตรีสากล เพื่อให้ความสําคัญกับบทบาท สิทธิ และความเท่าเทียมของสตรีในสังคม และยกย่องเชิดชูเกียรติของสตรีในมิติต่าง ๆ เพื่อสนับสนุนให้สตรีเป็นพลังของสังคมแห่งความเสมอภาคระหว่างเพศ ได้รับการเคารพในสิทธิอันชอบธรรมในการดํารงชีวิตอย่างมีศักดิ์ศรี และได้รับเกียรติในฐานะมนุษย์อย่างเหมาะสมในสังคมเป็นระยะเวลากว่า 33 ปี ที่ประเทศไทยได้ให้ความสําคัญกับสตรีและกิจการสตรีมาอย่างต่อเนื่อง และจัดงานวันสตรีสากลขึ้นเป็นประจําในทุกปี และในปีนี้ได้จัดกิจกรรมวันสตรีสากลขึ้นภายใต้แนวคิด “เสริมพลังสตรี ร่วมตัดสินใจ ลดผลกระทบภัยพิบัติจากธรรมชาติและสิ่งแวดล้อม” เพื่อสนับสนุนการพัฒนาศักยภาพของสตรีในการขับเคลื่อนเศรษฐกิจของประเทศ พร้อม ๆ กับการสร้างโอกาสและสนับสนุนให้สตรีมีพื้นที่ในการแสดงความคิดเห็นและสามารถตัดสินใจร่วมได้อย่างเท่าเทียม
รัฐบาลได้มุ่งมั่นส่งเสริมการพัฒนาบทบาทและยกระดับศักยภาพของสตรีในสาขาต่าง ๆ เพื่อสนับสนุนการสร้างโอกาส ความเสมอภาค และความเท่าเทียมทางสังคมสําหรับสตรีในทุกมิติ ซึ่งนับเป็นหนึ่งในยุทธศาสตร์การพัฒนาประเทศที่สอดคล้องกับยุทธศาสตร์ชาติระยะ 20 ปี ที่มุ่งหวังให้สตรีทุกคนมีความปลอดภัยในชีวิตและทรัพย์สิน ได้รับการคุ้มครองและพิทักษ์สิทธิสตรีอย่างยุติธรรม นําไปสู่การมีคุณภาพชีวิตที่ดีและสามารถดํารงชีวิตร่วมกันในสังคมอย่างสันติสุข
ผมขอขอบคุณและขอชื่นชมทุกคนและทุกหน่วยงาน ที่เป็นส่วนสําคัญในการขับเคลื่อนการยกระดับคุณภาพชีวิตและเพิ่มบทบาทการมีส่วนร่วมของสตรีไทย และพัฒนาให้สตรีเท่าทันต่อการเปลี่ยนแปลง ทั้งในด้านนวัตกรรม เทคโนโลยีและสิ่งแวดล้อม เพื่อเป็นพลังอันเข้มแข็งในการพัฒนาประเทศให้เจริญก้าวหน้าอย่างยั่งยืน
ในโอกาสนี้ ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากล อีกทั้งพระบารมีแห่งองค์พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ได้โปรดดลบันดาลประทานพรให้พี่น้องสตรี ผู้ที่ปฏิบัติงานด้านสตรี ตลอดจนผู้ที่เกี่ยวข้องทุกท่าน พร้อมทั้งครอบครัว จงประสบแต่ความสุข ความเจริญ มีกําลังกาย กําลังใจ ที่เข้มแข็งในการพัฒนาประเทศ และสัมฤทธิผลในสิ่งอันพึงปรารถนาทุกประการโดยทั่วกัน
ขอบคุณครับ
-------------
รัฐบาลไทย-ข่าวทำเนียบรัฐบาล-บีโอไอให้การต้อนรับและหารือแนวทางการส่งเสริมการลงทุนในอุตสาหกรรมสร้างสรรค์ และ Soft Power
วันพุธที่ 25 พฤษภาคม 2565
บีโอไอให้การต้อนรับและหารือแนวทางการส่งเสริมการลงทุนในอุตสาหกรรมสร้างสรรค์ และ Soft Power
บีโอไอให้การต้อนรับและหารือแนวทางการส่งเสริมการลงทุนในอุตสาหกรรมสร้างสรรค์ และ Soft Power
บีโอไอให้การต้อนรับและหารือแนวทางการส่งเสริมการลงทุนในอุตสาหกรรมสร้างสรรค์ และ Soft Power
นายนฤตม์ เทอดสถีรศักดิ์ รองเลขาธิการบีโอไอ พร้อมด้วย นายนฤชา ฤชุพันธุ์ ผู้อํานวยการกองส่งเสริมการลงทุน 4 รักษาการในตําแหน่งที่ปรึกษาด้านการลงทุน ได้ให้การต้อนรับและหารือแนวทางการส่งเสริมการลงทุนในอุตสาหกรรมสร้างสรรค์ และ Soft Power ร่วมกับ นายชาคริต พิชญางกูร ผู้อํานวยการสํานักงานส่งเสริมเศรษฐกิจสร้างสรรค์ และคณะผู้บริหาร ณ สํานักงานบีโอไอ ถ.วิภาวดีรังสิต กรุงเทพฯ
รัฐบาลไทย-ข่าวทำเนียบรัฐบาล-นายกรัฐมนตรีห่วงช่วงหยุดยาวปีใหม่ ขอให้ประชาชนป้องกันตนเองจากโควิด-19
วันอังคารที่ 28 ธันวาคม 2564
นายกรัฐมนตรีห่วงช่วงหยุดยาวปีใหม่ ขอให้ประชาชนป้องกันตนเองจากโควิด-19
วันเสาร์ที่ 25 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี ห่วงใยประชาชนเรื่องความเสี่ยงในการแพร่ระบาดของโรคโควิด-19 โดยเฉพาะสายพันธุ์โอมิครอนที่พบมากขึ้น โดยขอให้หน่วยงาน สถานประกอบการ ร้านอาหาร ที่จะจัดงานปีใหม่ปฏิบัติตามมาตรการสาธารณสุขอย่างเคร่งครัด ดําเนินการตามแนวทาง Covid Free Setting กําหนดให้มีการตรวจ ATK หรือมีใบรับรองการฉีดวัคซีนก่อนเข้าร่วมงาน สําหรับประชาชนขอให้ป้องกันตัวเองขั้นสูงสุด ฉีดวัคซีนโควิด-19 ให้ครบตามเกณฑ์ สวมหน้ากากอนามัย เว้นระยะห่าง หลีกเลี่ยงงานปาร์ตี้ร่วมกันเพราะจะทําให้เสี่ยงติดเชื้อมากขึ้น รวมถึงควรชะลอการเดินทางไปต่างประเทศ หากจําเป็นขอให้ป้องกันตนเองทั้งในขณะเดินทางและขณะพํานักในต่างประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​ก.แรงงาน รับมอบสิ่งของจากภาคเอกชน เตรียมส่งต่อช่วยเหลือพี่น้องแรงงาน
วันจันทร์ที่ 18 ตุลาคม 2564
​ก.แรงงาน รับมอบสิ่งของจากภาคเอกชน เตรียมส่งต่อช่วยเหลือพี่น้องแรงงาน
. .
วันที่ 18 ตุลาคม 2564นายบุญชอบ สุทธมนัสวงษ์ ปลัดกระทรวงแรงงาน รับมอบเครื่องอุปโภค-บริโภคจากบริษัท เอก-ชัย ดิสทรีบิวชั่น ซิสเทม จํากัด โดยมีคุณสลิลลา สีหพันธุ์ ประธานเจ้าหน้าที่ด้านบุคคลและความยั่งยืน เป็นตัวแทนมอบ ณ บริเวณห้องโถง ชั้นล่าง อาคารกระทรวงแรงงาน เพื่อให้กระทรวงแรงงานนําไปช่วยเหลือพี่น้องผู้ใช้แรงงานที่ได้รับผลกระทบจากการแพร่ระบาดของไวรัสโคโรน่าสายพันธุ์ใหม่ 2019 รวมถึงผลกระทบจากอุทกภัย
สําหรับบริษัท เอก-ชัย ดิสทรีบิวชั่น ซิสเทม จํากัด ได้ร่วมกับกระทรวงแรงงานสร้างอาชีพฝ่าวิกฤติโคคิด-19 ในปี 2564 ด้วยการเดินหน้าเปิดสาขาในประเทศไทยอย่างต่อเนื่อง มีการจ้างพนักงานประจําใหม่ในสาขาที่เปิดใหม่จํานวนกว่า 500 คน ส่งเสริมการจ้างงานในท้องถิ่นเพิ่มเติม รักษาสถานการณ์จ้างพนักงานปัจจุบัน มอบโอกาสความก้าวหน้าทางอาชีพ การพัฒนาความรู้และทักษา สนับสนุนการมีส่วนร่วมและความเท่าเทียมกัน รวมทั้งเปิดโอกาสให้กลุ่มต่าง ๆ ในสังคม รวมทั้งการจัดหางานให้กับกลุ่มคนพิเศษ เช่น ผู้สูงอายุผ่านโครงการ 60 ยังแจ๋ว จํานวน 447 ราย (ข้อมูล ณ เดือนกันยายน 2564) นอกจากนี้ยังสนับสนุนนโยบายกรมการจัดหางาน กระทรวงแรงงาน ในการรับนักศึกษาจบใหม่เข้าทํางานภายใต้โครงการ Co-Payment อย่างต่อเนื่อง
ทั้งนี้ฯ บริษัทได้มีข้อหารือ ประกอบด้วย ขยายระยะเวลาโครงการส่งเสริมการจ้างงานใหม่สําหรับผู้จบการศึกษาใหม่โดยภาครัฐและเอกชน Co-Payment และปรับเงื่อนไขให้ง่ายสอดคล้องกับสถานณการณ์ปัจจุบัน หรือโครงการใหม่ต่อยอดภารกิจการจัดหางานให้กับกลุ่มคนพิเศษ เช่น นักเรียน, นักศึกษาและผู้สูงอายุ จัดหาแรงงานทดแทนแรงงานที่ติดเชื้อ Covid-19 โดยเฉพาะพื้นที่ที่เป็นพื้นที่ควบคุมสูงสุดและเข็มงวด แนวทางการจัดหาแรงงานต่างด้าวสําหรับงานบางประเภท และการจัดสรรวัคซีนในต่างจังหวัดโดยเฉพาะจังหวัดในภาคใต้ซึ่งเป็นพื้นที่เสี่ยง ทั้งนี้ กระทรวงแรงงานจะได้นําเข้าที่ประชุมเพื่อหารือและดําเนินการในส่วนที่เกี่ยวข้องต่อไป
“ขอขอบคุณบริษัท เอก-ชัย ดิสทรีบิวชั่น ซิสเทม จํากัด ที่ได้มอบสิ่งของเพื่อให้กระทรวงแรงงานนําไปช่วยเหลือพี่น้องแรงงานในครั้งนี้ เพื่อเป็นขวัญและกําลังใจให้ทุกคนก้าวข้ามวิฤติสถานการณ์ต่าง ๆ ไปด้วยกัน” นายบุญชอบ กล่าวทิ้งท้าย
รัฐบาลไทย-ข่าวทำเนียบรัฐบาล-นายกฯ ห่วงใยผู้เอาประกันภัยโควิด กำชับหน่วยงานที่เกี่ยวข้อง “ติดตาม - ดูแล - แก้ปัญหา” การจ่ายเคลมประกันภัยโควิด-19
วันศุกร์ที่ 18 มีนาคม 2565
นายกฯ ห่วงใยผู้เอาประกันภัยโควิด กําชับหน่วยงานที่เกี่ยวข้อง “ติดตาม - ดูแล - แก้ปัญหา” การจ่ายเคลมประกันภัยโควิด-19
.....
พล.อ.ประยุทธ์ จันทร์โอชา นายกรัฐมนตรี ห่วงใยประชาชน กรณีมีการร้องเรียนบริษัทประกันภัยบางแห่ง จ่ายเคลมประกันภัยโควิด-19 ล่าช้า จึงได้กําชับหน่วยงานที่เกี่ยวข้องให้ติดตามดูแลและดําเนินการแก้ปัญหาดังกล่าวโดยเร่งด่วน เพื่อให้ประชาชนผู้เอาประกันภัยได้รับความคุ้มครองตามสิทธิประโยชน์
.
ทั้งนี้ สํานักงานคณะกรรมการกํากับและส่งเสริมการประกอบธุรกิจประกันภัย (คปภ.) ได้แจงผู้เคลมประกันรักษาตัวแบบ HI - CI - Hotel Isolation ให้อนุโลมจ่าย "ค่ารักษาพยาบาล - ค่าชดเชยรายวัน/รายได้" เพื่อลดข้อพิพาทและบรรเทาความเดือดร้อนของผู้เอาประกันภัยที่เจ็บป่วยจากการติดเชื้อโควิด-19 สรุปได้ดังนี้
.
1.การจ่ายค่ารักษาพยาบาล กรณีรักษาตัวแบบ HI - CI - Hotel Isolation กรณีที่กรมธรรม์ประกันภัยมีความคุ้มครองแบบผู้ป่วยนอกเพียงอย่างเดียว ให้อนุโลมจ่ายค่าใช้จ่ายตามที่ “เกิดขึ้นจริง” ไม่เกินวงเงินความคุ้มครองแบบผู้ป่วยนอก หรือกรณีที่กรมธรรม์ประกันภัยมี และไม่เกิน 12,000 บาท
.
2.การจ่ายค่าชดเชยรายวัน/ค่าชดเชยรายได้ กรณีรักษาตัวแบบ HI เฉพาะกรณีผู้เอาประกันภัยที่ติดเชื้อโควิด-19 ซึ่งมีผลตรวจโดยวิธี "RT-PCR” และมี "ปัจจัยเสี่ยงข้อใดข้อหนึ่ง" ที่จะต้องเข้ารักษาตัวเป็นผู้ป่วยในในสถานพยาบาล แต่ไม่มีสถานพยาบาลรองรับ ดังนี้
.
- อายุมากกว่า 60 ปี
- โรคปอดอุดกั้นเรื้อรัง (COPD) และโรคปอดเรื้อรังอื่น ๆ
- โรคไตเรื้อรัง (CKD) โรคหัวใจและหลอดเลือด โรคหัวใจแต่กําเนิด
- โรคหลอดเลือดสมอง
- เบาหวานที่ควบคุมไม่ได้ ภาวะอ้วน (น้ําหนักมากกว่า 90 กก. หรือ BMI ตั้งแต่30 กก./ตร.ม. ขึ้นไป)
- ตับแข็ง ภาวะภูมิคุ้มกันต่ํา และ lymphocyte น้อยกว่า 1,000 เซลล์/ลบ.มม.
.
โดย คปภ. จะนําหลักเกณฑ์ดังกล่าว ไปออกเป็นคําสั่งนายทะเบียน เพื่อให้มีผลบังคับใช้ต่อไป
.
อ่านเพิ่มเติม คลิกhttps://www.thaigov.go.th/news/contents/details/52685
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.พม. ลงพื้นที่ จ.ภูเก็ต มอบทุนการศึกษาให้แก่เด็ก เยาวชน ประสบปัญหาสังคมจากโควิด - 19 ได้ศึกษาต่อในระบบ
วันพุธที่ 17 พฤศจิกายน 2564
รมว.พม. ลงพื้นที่ จ.ภูเก็ต  มอบทุนการศึกษาให้แก่เด็ก เยาวชน ประสบปัญหาสังคมจากโควิด - 19 ได้ศึกษาต่อในระบบ
รมว.พม. ลงพื้นที่ จ.ภูเก็ต  มอบทุนการศึกษาให้แก่เด็ก เยาวชน ประสบปัญหาสังคมจากโควิด - 19 ได้ศึกษาต่อในระบบ
วันนี้ (17 พ.ย. 64) เวลา 09.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยนางอัญชลี วานิช เทพบุตร ประธานโครงการจัดการศึกษาเชิงพื้นที่เพื่อความเสมอภาคทางการศึกษาจังหวัดภูเก็ต นายณรงค์ วุ่นซิ้ว ผู้ว่าราชการจังหวัดภูเก็ต นายเรวัต อารีรอบ นายกองค์การบริหารส่วนจังหวัดภูเก็ต ผศ.ดร.หิรัญ ประสารการ อธิการบดีมหาวิทยาลัยราชภัฏภูเก็ต นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ นาวาตรีสุธรรม ระหงษ์ เลขานุการรัฐมนตรีว่าการกระทรวงการพัฒนาสังคมและความมั่นคงของมนุษย์ และคณะผู้บริหารกระทรวง พม. ลงพื้นที่จังหวัดภูเก็ต ณ ห้องประชุมคอซิมบี้ ศาลากลางจังหวัดภูเก็ต (หลังเก่า) เพื่อมอบทุนการศึกษาให้แก่เด็กและเยาวชนในครอบครัวยากจนประสบปัญหาทางสังคมจากผลกระทบของสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) จํานวน 100 คน โดยได้รับทุนการศึกษาจากกองทุนเพื่อความเสมอภาคทางการศึกษา (กสศ.) จํานวน 90 คน และจากกองทุนสวัสดิการชุมชน จํานวน 10 คน เพื่อช่วยเหลือเด็กให้สามารถอยู่ในระบบการศึกษาได้อย่างต่อเนื่อง
นายจุติ กล่าวว่า จิตวิญญาณของกระทรวง พม. คือ การลดความเหลื่อมล้ําให้กับประชาชน ตนขอให้กําลังใจทุกคน เนื่องจากสถานการณ์โควิด – 19 ทําให้รายได้ลดลงมากจากเดือนละ 30,000 บาท เหลือปีละ 30,000 บาท ส่งผลให้คนภูเก็ตยากจนเฉียบพลัน แต่กระทรวง พม. จะไม่ทิ้งคุณ เราจะกลับมาหาคุณ ซึ่งต้องมาดูว่าหลังจากสถานการณ์โควิด - 19 เราจะเดินต่อไปอย่างไร เพราะทุกอย่างจะไม่มีอะไรเหมือนเดิม จังหวัดภูเก็ตเป็นก้าวที่สําคัญของประเทศไทย เพราะเป็นจังหวัดที่มีความพร้อมในทุกด้าน ตนเชื่อว่าองค์ประกอบของจังหวัดภูเก็ตสามารถทําได้ และเชื่อว่าประเทศไทยจะได้ประโยชน์มหาศาล ทั้งนี้ การทําภูเก็ตแซนด์บ็อกซ์ (Phuket Sandbox) ของ พลเอก ประยุทธ์ จันทร์โอชา นายกรัฐมนตรี มีความกล้าหาญมาก เพราะทุกอย่างมีความเสี่ยง แต่เป็นการเสี่ยงอย่างรอบคอบ ซึ่งจังหวัดภูเก็ตเป็นจังหวัดที่มีสปอร์ตไลท์อยู่แล้ว ก่อนสถานการณ์โควิด - 19 ได้สร้างรายได้มหาศาลให้กับประเทศ อย่างไรก็ตาม ปัญหาอุปสรรคเกิดขึ้นแน่นอน แต่เราต้องก้าวข้ามไป และตนเชื่อว่าเราจะรอดไปด้วยกัน
รัฐบาลไทย-ข่าวทำเนียบรัฐบาล-ผู้ตรวจดีอีเอส ลงพื้นที่ติดตามความคืบหน้าโครงการขับเคลื่อนเศรษฐกิจดิจิทัล โครงการตามแผนตรวจราชการของกระทรวงฯ ใน จ.นครสวรรค์
วันอาทิตย์ที่ 28 สิงหาคม 2565
ผู้ตรวจดีอีเอส ลงพื้นที่ติดตามความคืบหน้าโครงการขับเคลื่อนเศรษฐกิจดิจิทัล โครงการตามแผนตรวจราชการของกระทรวงฯ ใน จ.นครสวรรค์
ผู้ตรวจดีอีเอส ลงพื้นที่ติดตามความคืบหน้าโครงการขับเคลื่อนเศรษฐกิจดิจิทัล โครงการตามแผนตรวจราชการของกระทรวงฯ ใน จ.นครสวรรค์
เมื่อวันที่26สิงหาคม2565นางสาวกรรวีสิทธิชีวภาคผู้ตรวจราชการกระทรวงดิจิทัลเพื่อเศรษฐกิจและสังคม ลงพื้นที่จ.นครสวรรค์เพื่อตรวจเยี่ยมและรับฟังรายงานสรุปผลการดําเนินงานที่สําคัญรวมทั้งรับฟังข้อปัญหา/อุปสรรคในการดําเนินงานด้านเทคโนโลยีดิจิทัลของรัฐบาลตามแผนตรวจราชการโดยมีงานสําคัญในปี2565อาทิโครงการยกระดับศูนย์การเรียนICTชุมชนสู่ศูนย์ดิจิทัลชุมชนโครงการบริการอินเทอร์เน็ตสาธารณะสู่ชุมชนโครงการเน็ตประชารัฐ/เครือข่ายอาสาสมัครดิจิทัล(อสด.)โครงการจัดทําบัญชีข้อมูลภาครัฐ(GD Catalog)โครงการSmart Cityและท่านผวจ.มอบให้ท่านรองผู้ว่าราชการจังหวัดนครสวรรค์(นายจุมพฏวรรณฉัตรสิริ)ที่กํากับดูแลหน่วยงานสังกัดกระทรวงดิจิทัลเพื่อเศรษฐกิจและสังคมให้ต้อนรับท่านผต.และคณะที่ห้องปฏิบัติงานรองผู้ว่า
โดยคณะของผู้ตรวจฯรับฟังความคืบหน้าการขับเคลื่อนงานดิจิทัลเพื่อเศรษฐกิจและสังคมในพื้นที่ที่ตอบโจทย์ยุทธศาสตร์จังหวัดและได้ให้ข้อเสนอแนะเกี่ยวกับการทํางานร่วมกันของหน่วยงานในสังกัดทํางานให้เป็นทีมและร่วมมือกันขับเคลื่อนงานตามยุทธศาสตร์ของกระทรวงดิจิทัลเพื่อเศรษฐกิจและสังคมและผลักดันยุทธศาสตร์จังหวัดด้วยเพื่อผลสําเร็จที่เป็นรูปธรรมเกิดประโยชน์ต่อประชาชน/ภาคส่วนต่างๆในการนี้ได้ประชุมร่วมกับทุกหน่วยงานในสังกัดณศาลากลางจังหวัดนครสวรรค์จากนั้นช่วงบ่ายได้ลงพื้นที่ตรวจเยี่ยมศูนย์ดิจิทัลชุมชนศูนย์อบต.วัดไทรย์และศูนย์อบต.พระนอนและได้ลงตรวจจุดติดตั้งเน็ตประชารัฐหมู่11ถนนโค้งต.หนองกรดอ.เมืองจ.นครสวรรค์
*****************
รัฐบาลไทย-ข่าวทำเนียบรัฐบาล-โฆษกรัฐบาลยัน นายกฯ ซื่อสัตย์สุจริตเป็นที่ประจักษ์ ไม่จำเป็นต้องแจกเงิน ส.ส.แลกเสียงโหวต เผยมอบฝ่ายกฎหมายเอาผิดคนพูดเท็จให้เสียหาย แจงหากแนวคิดฝ่ายค้านเป็นประโยชน์ ก็พร้อมพิจารณา
วันพฤหัสบดีที่ 9 กันยายน 2564
โฆษกรัฐบาลยัน นายกฯ ซื่อสัตย์สุจริตเป็นที่ประจักษ์ ไม่จําเป็นต้องแจกเงิน ส.ส.แลกเสียงโหวต เผยมอบฝ่ายกฎหมายเอาผิดคนพูดเท็จให้เสียหาย แจงหากแนวคิดฝ่ายค้านเป็นประโยชน์ ก็พร้อมพิจารณา
โฆษกรัฐบาลยัน นายกฯ ซื่อสัตย์สุจริตเป็นที่ประจักษ์ ไม่จําเป็นต้องแจกเงิน ส.ส.แลกเสียงโหวต เผยมอบฝ่ายกฎหมายเอาผิดคนพูดเท็จให้เสียหาย แจงหากแนวคิดฝ่ายค้านเป็นประโยชน์ ก็พร้อมพิจารณา
นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายสุทิน คลังแสง ส.ส.มหาสารคาม พรรคเพื่อไทย ในฐานะประธานคณะกรรมการประสานงานพรรคร่วมฝ่ายค้าน (วิปฝ่ายค้าน) ระบุว่า 6 พรรคร่วมฝ่ายค้านเตรียมรวมหลักฐานยื่นให้คณะกรรมาธิการป้องกันและปราบปรามการทุจริตและประพฤติมิชอบ สภาผู้แทนราษฎร ดําเนินการกรณีมีคนจ่ายเงินให้ ส.ส.ที่ชั้น 3 อาคารรัฐสภา เพื่อจูงใจให้ ส.ส.ลงคะแนนก่อนลงมติอภิปรายไม่ไว้วางใจ เนื่องจากพบหลักฐานหลายอย่าง และเชื่อมั่นว่าจะสามารถดําเนินการกับผู้กระทําผิดได้ เพราะมีภาพจากกล้องวงจรปิด ภาพถ่าย และพยานบุคคล แม้ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม จะไม่ได้จ่ายเอง แต่สามารถเชื่อมโยงไปถึงได้ เนื่องจากมีบุคคลที่เป็นตัวกลางจ่ายแทนว่า การอภิปรายไม่ไว้วางใจรัฐมนตรี และการลงมติเมื่อวันที่ 4 ก.ย. ที่ผ่านมา ทั้งพรรคร่วมรัฐบาลและฝ่ายค้านต่างทําหน้าที่ของตัวเองอย่างดีที่สุดจนทุกอย่างผ่านไปอย่างราบรื่นและสมบูรณ์ ข้อมูลต่าง ๆ ทั้งจากการอภิปรายและการชี้แจงการอภิปรายถือเป็นประโยชน์ต่อประชาชนทั้งสิ้น รัฐบาลพร้อมที่จะนําข้อเสนอแนะต่าง ๆ ไปปรับใช้ต่อไป ซึ่งหลายเรื่องเป็นสิ่งที่รัฐบาลกําลังดําเนินการอยู่ ขณะที่หลายเรื่องน่าจะช่วยเพิ่มประสิทธิภาพการบริหารงานของรัฐบาลให้ดียิ่งขึ้นได้ เพราะรัฐบาลไม่ได้มองแค่ว่าต้องเป็นแนวความคิดของรัฐบาลเท่านั้น หากแนวคิดของฝ่ายค้านเกิดประโยชน์ต่อประชาชน รัฐบาลก็พร้อมพิจารณา
"ผมยืนยันว่า ท่านนายกฯ ไม่ใช่คนแบบนั้น และท่านนายกฯ ก็ได้ชี้แจงแล้วว่า มี ส.ส.มาเข้าพบเพื่อให้กําลังใจ ไม่ได้มีการแจกเงินใด ๆ ทั้งสิ้น ภายในห้องของท่านนายกฯ มีแต่กระเป๋าเอกสาร ซึ่งได้เปิดให้สื่อมวลชนได้ดูแล้ว ผมขอย้ําว่า ท่านนายกฯ มีความซื่อสัตย์สุจริตเป็นที่ประจักษ์ไม่ทําเรื่องเช่นนี้เด็ดขาด อย่างไรก็ตาม หากมีความพยายามทําเรื่องนี้ให้เป็นประเด็นการเมือง พูดเท็จจนทําให้ท่านนายกฯ เสียหาย ท่านนายกฯ ก็จําเป็นต้องมอบหมายให้ฝ่ายกฎหมายดําเนินการตามขั้นตอนต่อไป" นายธนกรกล่าว
......................................
รัฐบาลไทย-ข่าวทำเนียบรัฐบาล-สำนักงานปลัดสำนักนายกรัฐมนตรี เร่งจัดส่งเข็มที่ระลึกเฉลิมพระชนมพรรษา 90 พรรษา 12 สิงหาคม 2565 หลังมียอดสั่งจองกว่า 6 หมื่นเข็ม
วันพุธที่ 27 กรกฎาคม 2565
สํานักงานปลัดสํานักนายกรัฐมนตรี เร่งจัดส่งเข็มที่ระลึกเฉลิมพระชนมพรรษา 90 พรรษา 12 สิงหาคม 2565 หลังมียอดสั่งจองกว่า 6 หมื่นเข็ม
สํานักงานปลัดสํานักนายกรัฐมนตรี เร่งจัดส่งเข็มที่ระลึกเฉลิมพระชนมพรรษา 90 พรรษา 12 สิงหาคม 2565 หลังมียอดสั่งจองกว่า 6 หมื่นเข็ม
วันนี้ (27 กรกฎาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผยว่า ตามที่รัฐบาลได้เห็นชอบให้สํานักงานปลัดสํานักนายกรัฐมนตรีดําเนินการจัดทําเข็มที่ ระลึกตราสัญลักษณ์พระราชพิธีมหามงคลเฉลิมพระชนมพรรษา 90 พรรษา 12 สิงหาคม 2565 เพื่อจําหน่ายให้แก่ประชาชนทั่วไป สําหรับใช้ประดับในโอกาสมหามงคลเฉลิมพระชนมพรรษา 90 พรรษา และในโอกาสสําคัญ โดยเปิดให้สั่งจองผ่านระบบร้านค้าออนไลน์ของบริษัท ไปรษณีย์ไทย จํากัด (thailandpostmart.com) ตั้งแต่วันที่ 24 มิถุนายน 2565 ที่ผ่านมา ปัจจุบันประชาชนมีความต้องการและสั่งจองทางไปรษณีย์เป็นจํานวนมาก ข้อมูล ณ วันที่ 18 กรกฎาคม 2565 มีจํานวนมากกว่า 6.2 หมื่นเข็ม จึงทําให้การจัดส่งล่าช้าเกินกําหนด
โดยขณะนี้ ปลัดสํานักนายกรัฐมนตรี ได้เร่งติดตามการผลิต และทางสํานักปลัดฯจะรีบดําเนินการนําส่งเข็มที่ ระลึกฯ ตามลําดับการสั่งจองให้ถึงมือประชาชนโดยเร็วที่สุด จึงขออภัยอย่างสูงมา ณ โอกาสนี้
รัฐบาลไทย-ข่าวทำเนียบรัฐบาล-นายกรัฐมนตรี เป็นประธานในพิธีมอบรางวัล ประกวดภาพถ่ายโครงการศิลปินร่วมสมัยสู้ภัยโควิดด้วยจิตสำนึก #๒ ในหัวข้อ “บันทึกคนไทย หัวใจไม่เคยท้อ”
วันอังคารที่ 22 มิถุนายน 2564
นายกรัฐมนตรี เป็นประธานในพิธีมอบรางวัล ประกวดภาพถ่ายโครงการศิลปินร่วมสมัยสู้ภัยโควิดด้วยจิตสํานึก #๒ ในหัวข้อ “บันทึกคนไทย หัวใจไม่เคยท้อ”
พิธีมอบรางวัลแก่ผู้ได้รับรางวัลการประกวดภาพถ่ายโครงการศิลปินร่วมสมัยสู้ภัยโควิดด้วยจิตสํานึก #๒ ในหัวข้อ “บันทึกคนไทย หัวใจไม่เคยท้อ”
วันที่ ๒๒ มิถุนายน ๒๕๖๔ เวลา ๐๘.๐๐ น. พลเอกประยุทธ์ จันทร์โอชา นายกรัฐมนตรี เป็นประธานในพิธีมอบรางวัลและกล่าวแสดงความยินดีแก่ผู้ได้รับรางวัลการประกวดภาพถ่ายโครงการศิลปินร่วมสมัยสู้ภัยโควิดด้วยจิตสํานึก #๒ ในหัวข้อ “บันทึกคนไทย หัวใจไม่เคยท้อ” โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวรายงานความเป็นมาของโครงการ ทั้งนี้ นางยุพา ทวีวัฒนะกิจบวร ปลัดกระทรวงวัฒนธรรม นางสาววิมลลักษณ์ ชูชาติ ผู้อํานวยการสํานักงานศิลปวัฒนธรรมร่วมสมัย นายดาว วาสิกศิริ นายกสมาคมถ่ายภาพแห่งประเทศไทย ในพระบรมราชูปถัมภ์ และผู้บริหารกระทรวงวัฒนธรรม เข้าร่วม ณ ห้องสีม่วง ตึกไทยคู่ฟ้า ทําเนียบรัฐบาล